
<RepeatBlock-Amend><Amend>Muudatusettepanek		<NumAm>1</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 10, 13, 18</Compromise>
<DocAmend>Resolutsiooni ettepanek</DocAmend>
<Article>Põhjendus A a (uus)</Article>
	

	Resolutsiooni ettepanek
	Muudatusettepanek

	
	Aa.	arvestades, et ombudsmani töö aitab ELi institutsioonidel muutuda tõhusamaks, tulemuslikumaks, kodanikusõbralikumaks ja vastutustundlikumaks, suurendades seeläbi kodanike usaldust Euroopa projekti vastu; arvestades, et ombudsmanil võib tulla oma volituste täitmisel tegeleda uute nähtustega, mis on viimasel ajal märkimisväärselt sagenenud, nagu kolmandate riikide desinformatsioon ja pahatahtlik tegevus, mille eesmärk on õõnestada kodanike usaldust ELi vastu;


Or. <Original>{EN}en</Original>
</Amend>
<Amend>Muudatusettepanek		<NumAm>2</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 22, 23</Compromise>
<DocAmend>Resolutsiooni ettepanek</DocAmend>
<Article>Põhjendus J</Article>
	

	Resolutsiooni ettepanek
	Muudatusettepanek

	J.	arvestades, et ombudsman uuris, kas Euroopa Liidu Nõukogu kasutab jätkuvalt äriühingute sponsorlust, kuna see on tekitanud üldsusele püsivat ja märkimisväärset muret seoses sponsorite võimaliku mõjuga ELi otsustusprotsessile, eelkõige ELi poliitikat ja õigusakte käsitlevatele aruteludele, mis mõjutavad selliste sponsorite erahuve, mis toob kaasa tõsiseid maineriske nii Euroopa Liidu Nõukogule kui ka liidule tervikuna;
	J.	arvestades, et ombudsman uuris, kas Euroopa Liidu Nõukogu rotatsiooni korras vahetuv eesistujariik kasutab jätkuvalt äriühingute sponsorlust, kuna see on tekitanud üldsusele muret seoses sponsorite võimaliku mõjuga ELi otsustusprotsessile, eelkõige ELi poliitikat ja õigusakte käsitlevatele aruteludele, mis mõjutavad selliseid sponsoreid;


Or. <Original>{EN}en</Original>
</Amend>
<Amend>Muudatusettepanek		<NumAm>3</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 28</Compromise>
<DocAmend>Resolutsiooni ettepanek</DocAmend>
<Article>Põhjendus K</Article>
	

	Resolutsiooni ettepanek
	Muudatusettepanek

	K.	arvestades, et ombudsman algatas uurimise valitsusväliste organisatsioonide kaebuse alusel, milles mõisteti hukka asjaolu, et komisjoni loodud ELi energiaplatvormi energeetikasektori nõuanderühma ainult äriühingutest koosnev koosseis on vastuolus komisjoni eeskirjadega tasakaalustatud esindatuse kohta; arvestades, et ombudsman leidis, et komisjoni selgitused seoses (isegi vaatleja staatusega) kodanikuühiskonna esindajate täieliku väljajätmisega sellest rühmast ei ole veenvad; arvestades, et ombudsmani kontrollide käigus selgus, et rühm arutas ja edendas struktuurset fossiilkütuste kasutamise jätkamist energiavarustuses, millel on ELile sotsiaalne, keskkonnaalane, majanduslik ja geopoliitiline mõju;
	K.	arvestades, et ombudsman uuris, kuidas komisjon otsustas ELi energiaplatvormi energeetikasektori nõuanderühma koosseisu üle; arvestades, et ombudsman leidis, et komisjoni selgitused seoses (isegi vaatleja staatusega) kodanikuühiskonna esindajate väljajätmisega sellest rühmast ei ole veenvad;


Or. <Original>{EN}en</Original>
</Amend>
<Amend>Muudatusettepanek		<NumAm>4</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 30</Compromise>
<DocAmend>Resolutsiooni ettepanek</DocAmend>
<Article>Põhjendus L</Article>
	

	Resolutsiooni ettepanek
	Muudatusettepanek

	L.	arvestades, et ombudsman korraldas kaebuse alusel komisjoni õiguskontrollikomitee koosseisu uurimise, mille tulemus kinnitas, et puudub vajalik sotsiaalne ja keskkonnaalane oskusteave, mis on vastuolus komisjoni õiguskontrollikomiteed käsitleva teatise sätetega; arvestades, et ombudsman uuris ka seda, kuidas õiguskontrollikomitee suhtleb huvide esindajatega, ning otsustas, et kui õiguskontrollikomitee liikmete teavitustegevus tekitab kahtlusi õiguskontrollikomitee sõltumatuse ja erapooletuse suhtes, peaksid õiguskontrollikomitee liikmed sellisest tegevusest hoiduma;
	L.	arvestades, et ombudsman korraldas kaebuse alusel komisjoni õiguskontrollikomitee koosseisu uurimise, mille tulemus kinnitas, et praegune koosseis ei taga piisavat sotsiaalset ja keskkonnaalast oskusteavet, mis on nõutav komisjoni õiguskontrollikomiteed käsitleva teatise kohaselt; arvestades, et ombudsman uuris ka seda, kuidas õiguskontrollikomitee suhtleb huvide esindajatega, ning otsustas, et kui õiguskontrollikomitee liikmete teavitustegevus tekitab kahtlusi õiguskontrollikomitee sõltumatuse ja erapooletuse suhtes, peaksid õiguskontrollikomitee liikmed sellisest tegevusest hoiduma;


Or. <Original>{EN}en</Original>
</Amend>
<Amend>Muudatusettepanek		<NumAm>5</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 35, 36, 37, 38</Compromise>
<DocAmend>Resolutsiooni ettepanek</DocAmend>
<Article>Põhjendus N</Article>
	

	Resolutsiooni ettepanek
	Muudatusettepanek

	N.	arvestades, et ombudsman algatas uurimise komisjoni otsuse kohta kutsuda pestitsiide käsitlevale seminarile, mis on töövaldkond, millel on otsene mõju tervisele ja keskkonnale, ainult tööstusharu esindajad, ning jõudis järeldusele, et komisjon oleks võinud tagada suurema läbipaistvuse; arvestades, et ombudsman pidas üldsuse muret ainult tööstusharudele mõeldud seminaride korraldamise pärast õiguspäraseks, kuna neid peetakse tööstusharu võimaluseks komisjoni tööd lubamatult mõjutada; arvestades, et uurides eeskirju, mis käsitlevad ohtlike ainete asendamist pestitsiidides, sealhulgas võrdlevat hindamist käsitlevat juhenddokumenti, väljendas ombudsman erilist muret selle üle, et komisjon ei ole võtnud meetmeid pestitsiidide asendamise eeskirjade parandamiseks, kuigi ta oli alates 2020. aastast teadlik, et need ei ole tõhusad;
	N.	arvestades, et ombudsman algatas uurimise komisjoni otsuse kohta kutsuda pestitsiide käsitlevale seminarile ainult tööstusharu esindajad, ning jõudis järeldusele, et oleks olnud võimalik tagada suurem läbipaistvus, tehes komisjonile ettepaneku töötada välja spetsiaalne veebileht, avaldada eelseisvate pestitsiidialaste üritustega seotud teavet ja dokumente niipea, kui need on kättesaadavad, ning tagada, et kõigil asjaomastel sidusrühmadel on võimalus esitada oma seisukohad; arvestades, et ombudsman pidas üldsuse muret ainult tööstusharudele mõeldud seminaride korraldamise pärast õiguspäraseks, kuna neid peetakse tööstusharu võimaluseks komisjoni tööd ebaproportsionaalselt mõjutada;


Or. <Original>{EN}en</Original>
</Amend>
<Amend>Muudatusettepanek		<NumAm>6</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 40, 41, 42</Compromise>
<DocAmend>Resolutsiooni ettepanek</DocAmend>
<Article>Põhjendus O</Article>
	

	Resolutsiooni ettepanek
	Muudatusettepanek

	O.	arvestades, et ombudsman uuris, kuidas komisjon käsitles väidetavat huvide konflikti, mis puudutas üht komisjoni volinikku seoses sellega, kuidas ta käsitles rikkumisalast kaebust; arvestades, et ombudsman kinnitas, et komisjon otsustas määrata rikkumisalase kaebuse komisjoni põllumajanduse ja maaelu arengu peadirektoraadile hoolimata sellest, et teda oli teavitatud asjaolust, et põllumajandusvoliniku vend oli üks Poola parlamendi liikmetest, kes tegi kõnealuse õigusakti ettepaneku; arvestades, et ombudsman leidis, et viis, kuidas komisjon oli huvide konflikti hinnanud, oli puudulik ja mõjutas negatiivselt komisjoni sõltumatust;
	O.	arvestades, et ombudsman uuris, kuidas komisjon käsitles väidetavat huvide konflikti, mis puudutas üht komisjoni volinikku seoses sellega, kuidas ta käsitles rikkumisalast kaebust;


Or. <Original>{EN}en</Original>
</Amend>
<Amend>Muudatusettepanek		<NumAm>7</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 44, 45</Compromise>
<DocAmend>Resolutsiooni ettepanek</DocAmend>
<Article>Põhjendus P</Article>
	

	Resolutsiooni ettepanek
	Muudatusettepanek

	P.	arvestades, et Euroopa Parlament kiitis peaaegu ühehäälselt heaks ombudsmani eriaruande aja kohta, mis kulub komisjonil dokumentidele üldsuse juurdepääsu taotluste menetlemiseks, ning palus komisjonil parandada süsteemsed viivitused juurdepääsutaotluste menetlemisel, kuna need on vastuolus ELi aluslepingutes sätestatud demokraatlike põhimõtetega; arvestades, et ombudsman leidis, et komisjon ei järginud 85 %-l juhtudest õigusaktides ettenähtud tähtaegu esialgse juurdepääsuotsuse läbivaatamiseks ning et viivitused esinesid tavaliselt seoses juurdepääsutaotlustega, mis olid seotud üldsuse jaoks oluliste valdkondadega; arvestades, et sellistel viivitustel on eriti tõsised tagajärjed seadusandlusega seotud dokumentide korral, kuna need kahjustavad kodanike võimet kontrollida õigel ajal ELi otsuseid ja poliitikat, takistades nende sisulist osalemist liidu demokraatlikus elus;
	P.	arvestades, et Euroopa Parlament kiitis peaaegu ühehäälselt heaks ombudsmani eriaruande aja kohta, mis kulub komisjonil dokumentidele üldsuse juurdepääsu taotluste menetlemiseks, ning kutsus komisjoni üles kõrvaldama juurdepääsutaotlustega seotud viivitused; arvestades, et ombudsman leidis, et komisjon ei järginud 85 %-l juhtudest õigusaktides ettenähtud tähtaegu esialgse juurdepääsuotsuse läbivaatamiseks; arvestades, et viivitused võivad seadusandlusega seotud dokumentide puhul olla veelgi problemaatilisemad;


Or. <Original>{EN}en</Original>
</Amend>
<Amend>Muudatusettepanek		<NumAm>8</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 47</Compromise>
<DocAmend>Resolutsiooni ettepanek</DocAmend>
<Article>Põhjendus Q</Article>
	

	Resolutsiooni ettepanek
	Muudatusettepanek

	Q.	arvestades, et ombudsman algatas mitu uurimist seoses üldsuse juurdepääsu puudumisega seadusandlusega seotud dokumentidele, kritiseerides komisjoni keeldumist juurdepääsu andmisest panusele, mille sidusrühmad ja liikmesriigid andsid ELi looduse taastamise määrusesse3, ning dokumentidele, mis käsitlevad ELi tarbijatele esitatava toidualase teabe eeskirjade läbivaatamist; arvestades, et ombudsman uuris süsteemsemast vaatenurgast ELi institutsioonide vastavust ELi aluslepingutes sätestatud õigusloome läbipaistvuse põhimõttele ning jõudis järeldusele, et ei nõukogu ega komisjon ei ole seda põhimõtet täielikult järginud;
	Q.	arvestades, et ombudsman algatas mitu uurimist seoses üldsuse juurdepääsu puudumisega seadusandlusega seotud dokumentidele, kritiseerides komisjoni keeldumist juurdepääsu andmisest panusele, mille sidusrühmad ja liikmesriigid andsid ELi looduse taastamise määrusesse3, ning dokumentidele, mis käsitlevad ELi tarbijatele esitatava toidualase teabe eeskirjade läbivaatamist; arvestades, et ombudsman uuris süsteemsemast vaatenurgast ELi institutsioonide vastavust ELi aluslepingutes sätestatud õigusloome läbipaistvuse põhimõttele ning jõudis järeldusele, et ei nõukogu ega komisjon ei järginud seda põhimõtet täielikult;

	_________________
	_________________

	3 Euroopa Parlamendi ja nõukogu 24. juuni 2024. aasta määrus (EL) 2024/1991, mis käsitleb looduse taastamist ja millega muudetakse määrust (EL) 2022/869 (ELT L, 2024/1991, 29.7.2024, ELI: http://data.europa.eu/eli/reg/2024/1991/oj).
	3 Euroopa Parlamendi ja nõukogu 24. juuni 2024. aasta määrus (EL) 2024/1991, mis käsitleb looduse taastamist ja millega muudetakse määrust (EL) 2022/869 (ELT L, 2024/1991, 29.7.2024, ELI: http://data.europa.eu/eli/reg/2024/1991/oj).


Or. <Original>{EN}en</Original>
</Amend>
<Amend>Muudatusettepanek		<NumAm>9</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 49, 51, 52, 54</Compromise>
<DocAmend>Resolutsiooni ettepanek</DocAmend>
<Article>Põhjendus R</Article>
	

	Resolutsiooni ettepanek
	Muudatusettepanek

	R.	arvestades, et ombudsman uuris surmajuhtumeid Vahemerel ja tõi esile tõsised puudused Frontexi rollis otsingu- ja päästeoperatsioonides, sealhulgas suutmatuse tagada, et Frontexi põhiõiguste vaatlejad oleksid piisavalt kaasatud merehädaolukordi käsitlevate otsuste tegemisse, ning Frontexi sisesuuniste puudumine hädaolukorrasignaalide andmise kohta; arvestades, et ombudsman rõhutas, et ELi tasandil puudub ühtne aruandlusmehhanism, mis võiks sõltumatult uurida rolle, mida mängivad riiklikud asutused, Frontex ja komisjon, kes vastutab ELi aluslepingute põhiõigusi käsitlevate sätete täitmise tagamise eest;
	R.	arvestades, et ombudsman korraldas pärast Vahemerel esinenud surmajuhtumeid uurimise ja tegi ettepaneku luua ELi aruandlusmehhanism, mille raames võiks sõltumatult uurida riiklike asutuste, Frontexi ja komisjoni asjaomast rolli;


Or. <Original>{EN}en</Original>
</Amend>
<Amend>Muudatusettepanek		<NumAm>10</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 57, 58</Compromise>
<DocAmend>Resolutsiooni ettepanek</DocAmend>
<Article>Põhjendus S</Article>
	

	Resolutsiooni ettepanek
	Muudatusettepanek

	S.	arvestades, et ombudsmani sõnul oli komisjoni keeldumine avalikustamast dokumente, mis olid seotud sidusrühmade panusega tema seadusandlikku ettepanekusse, mis käsitleb võitlust laste seksuaalse väärkohtlemise vastu, haldusomavoli, kuna see takistas üldsusel kontrollida selliste erasektori sidusrühmade mõju;
	S.	arvestades, et ombudsmani sõnul oleks komisjon võinud anda ulatuslikuma juurdepääsu dokumentidele, mis olid seotud sidusrühmade panusega tema seadusandlikku ettepanekusse, mis käsitleb võitlust laste seksuaalse väärkohtlemise vastu, sest piiratud juurdepääs takistas üldsusel kontrollida selliste erasektori sidusrühmade mõju;


Or. <Original>{EN}en</Original>
</Amend>
<Amend>Muudatusettepanek		<NumAm>11</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 66, 67, 68, 71, 72</Compromise>
<DocAmend>Resolutsiooni ettepanek</DocAmend>
<Article>Punkt 4</Article>
	

	Resolutsiooni ettepanek
	Muudatusettepanek

	4.	on äärmiselt mures selle pärast, et komisjon on rikkunud ohtlike keemiliste ainete autoriseerimise otsuste ettevalmistamise õiguslikult siduvaid tähtaegu; rõhutab, et komisjoni märkimisväärsed viivitused kujutavad endast suurt ohtu inimeste tervisele ja keskkonnale, kuna äriühingud saavad jätkata selliste keemiliste ainete, sealhulgas per- ja polüfluoroalküülainete kasutamist, mida seostatakse suurenenud vähi- ja geneetiliste kahjustuste riski ning reproduktiivtervise kahjustamisega;
	4.	tunneb muret selle pärast, et komisjon on rikkunud ohtlike keemiliste ainete, sealhulgas per- ja polüfluoroalküülainete autoriseerimise otsuste ettevalmistamise õiguslikult siduvaid tähtaegu; rõhutab, et nende tähtaegade järgimine on väga oluline inimeste tervise ja keskkonna kaitse ning ELi otsustusprotsessis õiguskindluse ja prognoositavuse tagamiseks; rõhutab, et per- ja polüfluoroalküülainetest tingitud tervise- ja keskkonnariskidega tegelemiseks peaks komisjon koordineerima oma tegevust liikmesriikide ning nende riiklike ja kohalike ametiasutustega, aga ka asjaomaste kodanikuühiskonna, akadeemiliste ringkondade ja teadusasutustega, kellel on selles valdkonnas oluline roll;


Or. <Original>{EN}en</Original>
</Amend>
<Amend>Muudatusettepanek		<NumAm>12</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 77, 78</Compromise>
<DocAmend>Resolutsiooni ettepanek</DocAmend>
<Article>Punkt 5</Article>
	

	Resolutsiooni ettepanek
	Muudatusettepanek

	5.	usub, et komisjon peab esmajärjekorras tegelema kõigi tõsiste puudustega, mis puudutavad tema riskijuhtimist seoses väga ohtlike ainetega, ning lükkama tagasi kõik taotlused selliste ainete autoriseerimiseks ja keelama nende kasutamise, kui inimeste tervise ja keskkonna kaitse seisukohast valitseb püsiv ebakindlus; on kindlalt veendunud, et komisjon peaks täielikult rakendama kõik ombudsmani uurimise tulemusel tehtud soovitused, sealhulgas soovituse, et väga ohtlike ainete autoriseerimise taotlused, kust puudub kogu vajalik teave, tuleks tagasi lükata tagamaks, et äriühingutel on keelatud jätkata nende ohtlike ainete kasutamist;
	5.	usub, et komisjon peab esmajärjekorras tegelema kõigi tõsiste puudustega, mis puudutavad tema riskijuhtimist seoses väga ohtlike ainetega, sealhulgas vaadates läbi oma sisemenetlused tagamaks, et ta saab teha nende taotluste kohta kiiremaid otsuseid kooskõlas REACHi määruse eesmärkidega kaitsta inimeste tervist ja keskkonda; on veendunud, et komisjon peaks rakendama ombudsmani uurimise tulemusel tehtud soovitused, sealhulgas soovituse niisuguste taotluste kohta, mille puhul puudub kogu vajalik teave;


Or. <Original>{EN}en</Original>
</Amend>
<Amend>Muudatusettepanek		<NumAm>13</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 82, 83, 84, 87</Compromise>
<DocAmend>Resolutsiooni ettepanek</DocAmend>
<Article>Punkt 6</Article>
	

	Resolutsiooni ettepanek
	Muudatusettepanek

	6.	on kindlalt veendunud, et ohtlike pestitsiidide jätkuv autoriseerimine peab viivitamata lõppema; rõhutab, et komisjon peab märkimisväärselt parandama eeskirju ohtlike ainete asendamise kohta pestitsiidides, et eelistada ohutuid, kemikaalivabu alternatiive ning liikuda kiiresti kestliku toidusüsteemi ja mürgivaba keskkonna poole; nõuab tungivalt, et komisjon hoiduks pestitsiidides kasutatavate toimeainete heakskiitmisest juhtudel, kui on kindlaks tehtud kasutamise ohtlikkus või kui on vaja lisaandmeid, mis kinnitavad nende ohutust, võttes arvesse pestitsiidide kasutamise niigi tõsiseid tagajärgi inimeste tervisele ja keskkonnale, järgides täielikult ettevaatuspõhimõtet; kutsub komisjoni üles tagama, et heakskiitmisprotsess oleks täielikult läbipaistev ja vaba huvide konfliktidest, ning võtma endale kohustuse lõpetada hiljemalt 2035. aastaks kõigi sünteetiliste pestitsiidide kasutamine;
	6.	rõhutab, et komisjon peaks parandama eeskirju ohtlike ainete asendamise kohta pestitsiidides, et võtta paremini arvesse tõhusaid, ohutuid ja kemikaalivabasid alternatiive; kutsub komisjoni üles tagama, et heakskiitmisprotsess oleks täiesti läbipaistev ja et selles järgitaks rangeid huvide konfliktide suhtes kehtestatud kaitsemeetmeid, võttes igakülgselt arvesse ombudsmani tehtavaid parandusettepanekuid;


Or. <Original>{EN}en</Original>
</Amend>
<Amend>Muudatusettepanek		<NumAm>14</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 88, 91, 92</Compromise>
<DocAmend>Resolutsiooni ettepanek</DocAmend>
<Article>Punkt 7</Article>
	

	Resolutsiooni ettepanek
	Muudatusettepanek

	7.	rõhutab, et ELi institutsioonid peavad tagama ELi otsustusprotsessi täieliku läbipaistvuse ja kodanike võimalikult suure osalemise ELi otsustusprotsessis; peab ülimalt oluliseks tagada, et kodanikud saavad nõuda otsustajatelt aru, kasutada täiel määral oma demokraatlikke õigusi ning saada juurdepääs kogu asjakohasele teabele ja dokumentidele, eelkõige seadusandlusega seotud dokumentidele, sealhulgas õigusloomeprotsessi ajal, nagu on sätestatud ka Euroopa Liidu Kohtu praktikas; rõhutab, et ELi institutsioonid, asutused, organid ja ametid peavad erasektori sidusrühmadega suhtlemisel tagama täieliku läbipaistvuse ja järgima rangeimaid eetikastandardeid;
	7.	rõhutab, et ELi institutsioonid peavad tagama ELi otsustusprotsessi läbipaistvuse ja kodanike võimalikult suure piisava osalemise ELi otsustusprotsessis; peab ülimalt oluliseks tagada, et kodanikud saavad nõuda otsustajatelt aru, kasutada täiel määral oma demokraatlikke õigusi ning saada juurdepääs kogu asjakohasele teabele ja dokumentidele, eelkõige seadusandlusega seotud dokumentidele, nagu on sätestatud ka Euroopa Liidu Kohtu praktikas; rõhutab, et ELi institutsioonid, asutused, organid ja ametid peavad tagama poliitiliste läbirääkimiste läbipaistvuse, võttes samal ajal arvesse vajadust viia need ellu tõhusalt ja järgida erasektori sidusrühmadega suhtlemisel rangeimaid eetikastandardeid;


Or. <Original>{EN}en</Original>
</Amend>
<Amend>Muudatusettepanek		<NumAm>15</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 102, 104, 105, 106</Compromise>
<DocAmend>Resolutsiooni ettepanek</DocAmend>
<Article>Punkt 9</Article>
	

	Resolutsiooni ettepanek
	Muudatusettepanek

	9.	rõhutab ombudsmani tegevuse ülisuurt tähtsust komisjoni eksperdirühmade, eelkõige ELi energiaplatvormi energeetikasektori nõuanderühma tasakaalustatud koosseisu parandamisel, arvestades energiapoliitika suurt sotsiaalset ja keskkonnaalast tähtsust; peab väga kahetsusväärseks, et komisjon otsustas jätta kodanikuühiskonna esindajad sellest rühmast täielikult välja, andes fossiilkütuste tööstusele privilegeeritud ja kontrollimata juurdepääsu ELi poliitikakujundajatele ning suurendades nende mõju ELi otsustusprotsessile, vähendades nii kodanike usaldust, avalikku kontrolli ja läbipaistvust;
	9.	rõhutab ombudsmani tegevuse tähtsust komisjoni eksperdirühmade, eelkõige ELi energiaplatvormi energeetikasektori nõuanderühma tasakaalustatud koosseisu parandamisel ja läbipaistvuse suurendamisel, arvestades energiapoliitika suurt majanduslikku, sotsiaalset ja keskkonnaalast tähtsust; märgib, et komisjon otsustas kodanikuühiskonna esindajaid sellesse rühma mitte kaasata; on arvamusel, et Euroopa üldsust tuleks teavitada eksperdirühmade kõikide liikmete profiilist;


Or. <Original>{EN}en</Original>
</Amend>
<Amend>Muudatusettepanek		<NumAm>16</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 113, 115</Compromise>
<DocAmend>Resolutsiooni ettepanek</DocAmend>
<Article>Punkt 11</Article>
	

	Resolutsiooni ettepanek
	Muudatusettepanek

	11.	toetab ombudsmani ettepanekuid õiguskontrollikomitee parandamiseks; peab väga oluliseks, et õiguskontrollikomitee liikmed hindaksid oma teavitustegevuse valikul nii tegelikku lubamatu mõjutamise ohtu kui ka üldsuse arvamust nende sõltumatusest ning väldiksid kohtumiste korraldamist üksikute huvide esindajatega; kutsub komisjoni üles tagama, et õiguskontrollikomitee koosseis kajastab täielikult tema asjaomases teatises nimetatud oskusteabe mitmekesisust, st kestliku arengu kolme sammast, nimelt makro- ja mikromajandus, sotsiaalpoliitika ja keskkonnapoliitika, ning kirjeldama selgelt kriteeriume, mida ta õiguskontrollikomitee liikmete valimisel kohaldab, arvestades õiguskontrollikomitee keskset rolli ja selle arvamuste suurt mõju komisjoni otsustusprotsessile ELi õigusloome valdkonnas;
	11.	võtab teadmiseks ombudsmani ettepanekud õiguskontrollikomitee parandamiseks; kutsub komisjoni üles tagama, et õiguskontrollikomitee koosseis kajastab täielikult tema asjaomases teatises nimetatud oskusteabe mitmekesisust;


Or. <Original>{EN}en</Original>
</Amend>
<Amend>Muudatusettepanek		<NumAm>17</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 118, 119, 120, 121</Compromise>
<DocAmend>Resolutsiooni ettepanek</DocAmend>
<Article>Punkt 12</Article>
	

	Resolutsiooni ettepanek
	Muudatusettepanek

	12.	tunnustab ombudsmani uurimisi selle kohta, kuidas komisjon valmistas ette ettepaneku ühise põllumajanduspoliitikaga seotud õigusaktide muutmiseks; taunib asjaolu, et komisjon ei teinud asjaomase ettepaneku koostamisel mõjuhinnangut, ei konsulteerinud keskkonnaorganisatsioonidega ega konsulteerinud nõuetekohaselt üldsusega; peab väga kahetsusväärseks komisjoni otsust leevendada ÜPP keskkonnanõudeid, uurimata põhjalikult olemasolevaid tõendeid tagamaks, et uued eeskirjad ei kahjusta ELi keskkonna- ja kliimaeesmärke ning ELi põllumajanduse kestlikkust pikas perspektiivis, rikkudes seega tõenditel põhineva otsustusprotsessi põhimõtet, nagu on sätestatud komisjoni parema õigusloome suunistes ja vahendites ning kohtupraktikas;
	12.	võtab teadmiseks ombudsmani käimasoleva uurimise selle kohta, kuidas komisjon valmistas ette ettepaneku ühise põllumajanduspoliitikaga seotud õigusaktide muutmiseks ilma mõjuhinnanguta ja sidusrühmadega, eelkõige põllumajandustootjatega, piiratult konsulteerides; toonitab vajadust järgida tõenditel põhineva otsustusprotsessi põhimõtteid, mis on sätestatud komisjoni parema õigusloome suunistes ja vahendites ning kohtupraktikas;


Or. <Original>{EN}en</Original>
</Amend>
<Amend>Muudatusettepanek		<NumAm>18</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 125, 126, 127</Compromise>
<DocAmend>Resolutsiooni ettepanek</DocAmend>
<Article>Punkt 13</Article>
	

	Resolutsiooni ettepanek
	Muudatusettepanek

	13.	avaldab ombudsmanile tunnustust silmapaistva töö eest, millega ta kutsus komisjoni üles tagama kõigi sotsiaalsete ja keskkonnaalaste sidusrühmade täielikku ja sisulist kaasamist oma otsustusprotsessi ning aitas vältida otsustusprotsessi lubamatut mõjutamist tööstuse poolt;
	13.	avaldab ombudsmanile tunnustust töö eest, millega ta kutsus komisjoni üles tagama kõigi majanduslike, sotsiaalsete ja keskkonnaalaste sidusrühmade osalemise oma otsustusprotsessis ning aitas tagada otsustusprotsessi usaldusväärsuse;


Or. <Original>{EN}en</Original>
</Amend>
<Amend>Muudatusettepanek		<NumAm>19</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 130, 132, 133, 134, 135</Compromise>
<DocAmend>Resolutsiooni ettepanek</DocAmend>
<Article>Punkt 14</Article>
	

	Resolutsiooni ettepanek
	Muudatusettepanek

	14.	peab väga tähtsaks, et komisjon rakendaks täielikult ja järjekindlalt ombudsmani soovitusi parandada oma volinike võimalike huvide konfliktidega tegelemist, nimelt tagamiseks, et kõik otsustusprotsessid, mille üle asjaomane volinik teeb (asjaomased volinikud teevad) otseselt või kaudselt järelevalvet, peatatakse kuni lõpliku otsuse tegemiseni huvide konflikti olemasolu kohta, ning teavitaks õigel ajal asjaomaseid osakondi süüdistustest, et nad saaksid esimesel võimalusel alustada kõigi asjakohaste käimasolevate otsustusprotsesside läbivaatamist või need peatada;
	14.	peab väga tähtsaks, et komisjon võtaks arvesse ombudsmani soovitusi parandada volinike huvide konfliktidega tegelemist, et tagada otsustusprotsessi usaldusväärsus; rõhutab sellega seoses ombudsmani panust ELi institutsioonide eetilisuse ja läbipaistvuse suurendamisse seoses pöördukse efekti poliitika, ooteaegade ja võimalike huvide konfliktidega endiste volinike ning ELi institutsioonide või asutuste endiste kõrgemate ametnike puhul, kes alustavad uut tööd erasektoris;


Or. <Original>{EN}en</Original>
</Amend>
<Amend>Muudatusettepanek		<NumAm>20</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 136, 138, 139</Compromise>
<DocAmend>Resolutsiooni ettepanek</DocAmend>
<Article>Punkt 15</Article>
	

	Resolutsiooni ettepanek
	Muudatusettepanek

	15.	rõhutab asjaolu, et üldsuse juurdepääs ELi institutsioonide valduses olevatele dokumentidele on ELi aluslepingutes sätestatud põhiõigus ja et sellel on oluline osa ELi institutsioonide läbipaistva toimimise tagamisel, tugevdades seeläbi ELi legitiimsust ja üldsuse usaldust ELi vastu; ootab, et komisjon parandaks märgatavalt oma dokumentidele juurdepääsu taotluste menetlemist, sealhulgas rakendades õigel ajal kõiki ombudsmani soovitusi, näidates sellega praktikas, et läbipaistvus on põhireegel ja -prioriteet; on seisukohal, et kui komisjoni märkimisväärsed viivitused dokumentidele juurdepääsu taotluste menetlemisel jätkuvad, on vaja esitada Euroopa Liidu Kohtule hagi komisjoni vastu aluslepingute, sealhulgas Euroopa Liidu toimimise lepingu artikli 15 lõike 3 (mis käsitleb ELi kodanike ja elanike õigust pääseda juurde dokumentidele) rikkumise tõttu;
	15.	rõhutab asjaolu, et üldsuse juurdepääs ELi institutsioonide valduses olevatele dokumentidele on ELi aluslepingutes sätestatud põhiõigus ja et sellel on oluline osa ELi institutsioonide läbipaistva toimimise tagamisel, tugevdades seeläbi ELi legitiimsust ja üldsuse usaldust ELi vastu, sealhulgas rakendades õigel ajal kõiki ombudsmani soovitusi, näidates sellega praktikas, et läbipaistvus on põhireegel ja -prioriteet; kutsub komisjoni üles parandama selliste taotluste käsitlemist, et tegeleda oma süsteemsete viivituste probleemiga, sealhulgas digivahendite ja lihtsustatud menetluste kasutamise abil; rõhutab, et kodanike õigus üldsuse juurdepääsule institutsioonide dokumentidele kehtib nii kirjalike füüsiliste ja e-dokumentide kui ka audio- ja audiovisuaalsete salvestiste puhul, mis on seotud ELi institutsioonide poliitika, tegevuse ja otsustega, ning tuletab meelde, et tööga seotud tekstsõnumeid ja kiirsõnumeid käsitatakse määruse (EÜ) nr 1049/2001 kohaselt dokumentidena;


Or. <Original>{EN}en</Original>
</Amend>
<Amend>Muudatusettepanek		<NumAm>21</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 141, 143</Compromise>
<DocAmend>Resolutsiooni ettepanek</DocAmend>
<Article>Punkt 16</Article>
	

	Resolutsiooni ettepanek
	Muudatusettepanek

	16.	peab kahetsusväärseks, et nõukogu ja komisjon on paljudel juhtudel keeldunud seadusandlusega seotud dokumente avalikustamast, kasutades ebamääraseid, abstraktseid ja põhjendamata argumente või tuginedes põhjendustele, mille Euroopa Liidu Kohus on juba tagasi lükanud; hindab ombudsmani olulist tööd selles valdkonnas, et asjaomased ELi institutsioonid avalikustaksid viivitamata seadusandlusega seotud dokumendid, ja rõhutab, et üldsusele dokumentidele juurdepääsu andmisest võib keelduda ainult tõeliselt erandlikel asjaoludel;
	16.	märgib, et nõukogu ja komisjon on keeldunud seadusandlusega seotud dokumente avalikustamast, tuginedes põhjendustele, mille Euroopa Liidu Kohus on juba tagasi lükanud; hindab ombudsmani olulist tööd selles valdkonnas, et asjaomased ELi institutsioonid avalikustaksid viivitamata seadusandlusega seotud dokumendid, ja rõhutab, et üldsusele dokumentidele juurdepääsu andmisest võib keelduda ainult tõeliselt erandlikel asjaoludel;


Or. <Original>{EN}en</Original>
</Amend>
<Amend>Muudatusettepanek		<NumAm>22</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 150, 151, 152</Compromise>
<DocAmend>Resolutsiooni ettepanek</DocAmend>
<Article>Punkt 17</Article>
	

	Resolutsiooni ettepanek
	Muudatusettepanek

	17.	rõhutab, et Frontex peab kõigis oma tegevustes, sealhulgas otseses või kaudses osalemises otsingu- ja päästeoperatsioonides, järgima täielikult põhiõigusi ning täitma täielikult ja järjekindlalt asjakohaseid rahvusvahelisi inimõigusi käsitlevaid õigusakte; toonitab, et kohaldatava ELi ja rahvusvahelise õigusraamistiku kohaselt on liikmesriigid kohustatud osutama abi igale merehätta sattunud laevale või isikule, olenemata isiku kodakondsusest või staatusest või selle isiku leidmise asjaoludest;
	17.	rõhutab, et Frontex peab tegutsema vastavalt oma määruse sätetele, sealhulgas põhiõigustega seotud kohustustele, ja asjakohasele rahvusvahelisele õigusele; võtab teadmiseks Frontexi volituste reformi, mis on Euroopa Komisjoni presidendi teadaande kohaselt plaanitud 2026. aastaks; loodab, et Frontexi volituste, vahendite ja eelarve suurendamine tagaks, et see amet saab teha oma tööd parimatel võimalikel tingimustel, et liikmesriike paremini toetada, sealhulgas otsingu- ja päästeoperatsioonides;


Or. <Original>{EN}en</Original>
</Amend>
<Amend>Muudatusettepanek		<NumAm>23</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 161, 162, 165, 170</Compromise>
<DocAmend>Resolutsiooni ettepanek</DocAmend>
<Article>Punkt 19</Article>
	

	Resolutsiooni ettepanek
	Muudatusettepanek

	19.	rõhutab, et ombudsman kritiseeris komisjoni läbipaistvuse puudumise eest seoses inimõigustealase teabega, millele ta tugines enne ELi-Tuneesia vastastikuse mõistmise memorandumi allkirjastamist, ning väljendas muret eelneva inimõiguste mõjuhinnangu puudumise pärast, eelkõige seoses vastastikuse mõistmise memorandumi sambaga „Ränne ja liikuvus“; ootab, et komisjon rakendaks õigel ajal kõiki ombudsmani parandusettepanekuid, kohaldades kõige tõhusamaid meetmeid ja järgides inimõiguste kaitse rangeimaid standardeid kõigis rändega seotud küsimustes;
	19.	võtab teadmiseks ombudsmani pühendumuse põhiõigustele; märgib, et ombudsman nõudis suuremat läbipaistvust seoses inimõigustealase teabega, mida analüüsiti enne ELi-Tuneesia vastastikuse mõistmise memorandumi allkirjastamist;


Or. <Original>{EN}en</Original>
</Amend>
<Amend>Muudatusettepanek		<NumAm>24</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 175, 176</Compromise>
<DocAmend>Resolutsiooni ettepanek</DocAmend>
<Article>Punkt 20</Article>
	

	Resolutsiooni ettepanek
	Muudatusettepanek

	20.	kritiseerib komisjoni keeldumist järgida ombudsmani soovitust anda üldsusele suurem juurdepääs dokumentidele, mis on seotud laste seksuaalse väärkohtlemise tõkestamiseks kavandatud õigusaktide koostamisega, mistõttu ei ole tagatud, et kodanikud saavad kontrollida, kas komisjon tegutses sõltumatult ja üksnes avalikes huvides;
	20.	peab kahetsusväärseks komisjoni keeldumist järgida ombudsmani soovitust anda üldsusele suurem juurdepääs dokumentidele, mis on seotud laste seksuaalse väärkohtlemise tõkestamiseks kavandatud õigusaktide koostamisega; tuletab meelde, et kodanikel peaks olema võimalik kontrollida komisjoni seadusandlike ettepanekute alast tööd; rõhutab, et läbipaistvus on selles kontekstis eriti oluline, sest ettepanek puudutab otseselt lastekaitset ning kodanike põhiõiguste ja eraelu puutumatuse kaitset;


Or. <Original>{EN}en</Original>
</Amend>
<Amend>Muudatusettepanek		<NumAm>25</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 178, 181, 182, 183</Compromise>
<DocAmend>Resolutsiooni ettepanek</DocAmend>
<Article>Punkt 21</Article>
	

	Resolutsiooni ettepanek
	Muudatusettepanek

	21.	hindab ombudsmani otsust algatada uurimine selle kohta, kuidas komisjon teostas suunatud andmekogumist hundipopulatsiooni mõju kohta ELis; mõistab hukka asjaolu, et komisjon viitas Euroopa suurkiskjaid käsitleva algatuse eksperdirühma aruandele, et põhjendada hundi õigusliku kaitsestaatuse taseme alandamist ELis, kuigi ta oli varem kasutanud sama aruannet alusena, et vastustada sama laadi ettepanekut, ja hoolimata sellest, et hundipopulatsioonis ei ole märkimisväärseid muutusi täheldatud; on sügavalt mures, et hundi kaitsestaatuse taseme alandamise otsusel puudub kindel teaduslik alus, mida raskendab asjaolu, et asjaomased dokumendid ei olnud üldsusele kättesaadavad ja piisavate ennetusmeetmete rakendamiseks ei tehtud piisavalt jõupingutusi, mis on vastuolus Berni konventsiooni4 sätetega; kardab, et see otsus on loonud muret tekitava pretsedendi, mis ohustab üldist lähenemist kaitse-eesmärkidele ning looduskeskkonna ja looduslike elupaikade haldamisele;
	21.	võtab teadmiseks ombudsmani otsuse algatada uurimine selle kohta, kuidas komisjon kogus andmeid hundipopulatsiooni mõju kohta ELis; märgib siiski, et ombudsmani põhikirja kohaselt tuli uurimine lõpetada, sest Euroopa Kohtus oli pooleli üks kohtuasi (T-634/24), milles tõstatati samad küsimused; rõhutab, kui oluline on tugineda hundi õigusliku kaitsestaatusega seotud otsuste tegemisel teaduslikele tõenditele ja maakogukondadele kaitsele;

	_________________
	

	4 Berni konventsioon Euroopa floora ja fauna ning nende kasvu- ja elupaikade kaitse kohta;
	


Or. <Original>{EN}en</Original>
</Amend>
<Amend>Muudatusettepanek		<NumAm>26</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 188, 190, 191, 192, 193</Compromise>
<DocAmend>Resolutsiooni ettepanek</DocAmend>
<Article>Punkt 22</Article>
	

	Resolutsiooni ettepanek
	Muudatusettepanek

	22.	kiidab heaks ombudsmani ettepanekud komisjonile muuta läbipaistvamaks ELi-USA kaubandus- ja tehnoloogianõukogu, mis on foorum lähenemisviiside koordineerimiseks ning kaubandus-, majandus- ja tehnoloogiasuhete süvendamiseks; usub, et ombudsmani soovitused tuleb kiiresti rakendada ja nendega peavad kaasnema õiguslikult siduvad lisanõuded, et tagada rangeimad läbipaistvus- ja vastutusstandardid, eriti arvestades komisjoni hiljutist tõsiselt kahjulikku poliitilist kokkulepet suurendada veelgi ELi sõltuvust Ameerika Ühendriikidest mitmes kriitilise tähtsusega sektoris, sealhulgas kaitse-, tehisintellekti- ja fossiilkütuste sektoris, koos kohustustega nõrgestada ELi energiaalaseid õigusakte, mis on kahjulik Euroopa rohelisele kokkuleppele ning tekitab ebasoodsat tasakaalustamatust ELi toidu- ja põllumajandussektorile;
	22.	kiidab heaks ombudsmani ettepanekud komisjonile muuta läbipaistvamaks ELi-USA kaubandus- ja tehnoloogianõukogu, mis on foorum lähenemisviiside koordineerimiseks ning kaubandus-, majandus- ja tehnoloogiasuhete süvendamiseks; usub, et ombudsmani soovitused tuleb kiiresti rakendada, et tagada rangeimad läbipaistvus- ja vastutusstandardid;


Or. <Original>{EN}en</Original>
</Amend>
<Amend>Muudatusettepanek		<NumAm>27</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 122, 145, 200</Compromise>
<DocAmend>Resolutsiooni ettepanek</DocAmend>
<Article>Punkt 22 a (uus)</Article>
	

	Resolutsiooni ettepanek
	Muudatusettepanek

	
	22a.	hindab ombudsmani arvukaid soovitusi, mille eesmärk on aidata komisjonil tagada, et tehisintellekti kasutatakse otsuste tegemisel vastutustundlikult; rõhutab, et ELi institutsioonid peavad tagama, et tehisintellektisüsteemide kasutamise suhtes tehtaks jätkuvalt tegelikku inimjärelevalvet ja et see oleks kooskõlas läbipaistvuse, vastutuse ja põhiõiguste põhimõtetega; on veendunud, et otsuste tegemist ei tohiks nendele süsteemidele delegeerida; rõhutab, kui oluline on pakkuda piisavat koolitust tehisintellekti inimjärelevalve eest vastutavatele ametiisikutele, et igakülgselt hinnata riske ja kontrollida tehisintellekti abil saadud tulemusi; ergutab komisjoni suurendama läbipaistvust, edastades selgelt teavet tulevaste tehisintellektiprojektide kohta, ning korraldama avalikke konsultatsioone uute tehisintellektivahendite arendamise teemal; kutsub ombudsmani üles jätkama selle valdkonna suundumuste jälgimist;


Or. <Original>{EN}en</Original>
</Amend>
<Amend>Muudatusettepanek		<NumAm>28</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>Kompromissmuudatusettepanek, millega asendatakse muudatusettepanek(ud): 146, 197, 204</Compromise>
<DocAmend>Resolutsiooni ettepanek</DocAmend>
<Article>Punkt 23 a (uus)</Article>
	

	Resolutsiooni ettepanek
	Muudatusettepanek

	
	23a.	võtab murega teadmiseks ombudsmani tuvastatud puudused Euroopa Personalivaliku Ameti (EPSO) toimimises; tunneb muret ombudsmani järelduste pärast, mis puudutavad mitut haldusomavoli juhtumit, mis on seotud EPSO suutmatusega käsitleda kandidaatide kaebusi, eelkõige seoses kaugtestimise korra ja platvormi puudustega, andes kaebuse esitajatele sageli vastuolulist teavet, näidates üles paindlikkuse puudumist ja tehes põhjendamatuid otsuseid; kutsub EPSOt üles võtma kõik vajalikud meetmed kõigi puuduste kiireks kõrvaldamiseks, et taastada värbamismenetluste usaldusväärsus, läbipaistvus ja vastutus;


Or. <Original>{EN}en</Original>
</Amend>
</RepeatBlock-Amend>

